सामग्री: रोमन कैथोलिक ईसाई धर्मगुरू पोप जॉन पॉल द्वितीय के हाल में हुए निधन के बाद ये प्रक्रिया ज़रूरी हो गई है.



लगभग 120 कार्डिनल्स इस बैठक में भाग ले सकते हैं. इस बैठक में भाग लेने वाले कार्डिनल्स सर्वसम्मति से फ़ैसला करेंगे और फ़ैसला करने तक एक ही जगह पर रहेंगे.



बताया गया है कि इस बैठक में वो कार्डिन्लस शामिल नहीं होंगे जिन्हें पोप जॉन पॉल ने सन 2003 में नियुक्त तो कर दिया था लेकिन उनकी नियुक्ति को सार्वजनिक नहीं किया गया था.



वैटिकन में एक प्रवक्ता का कहना था कि इसका पोप जॉन पॉल की वसीयत में कोई ज़िक्र नहीं था.

उधर पोप जॉन पॉल को श्रद्धांजलि देने दुनिया भर से हज़ारों की संख्या में कैथोलिक मतावलंबी रोम पहुँचे हुए हैं.

पोप का पार्थिव शरीर वैटिकन में सेंट पीटर्स बासिलिका में आम लोगों के दर्शनार्थ रखा गया है.

इतालवी अधिकारियों का कहना है कि बुधवार को ग्रीनिच मान समय के अनुसार शाम आठ बजे के बाद और लोगों को दर्शन की अनुमति नहीं दी जाएगी.

ये इसलिए किया जा रहा है क्योंकि सेंट पीटर बासिलिका को शुक्रवार को पोप जॉन पॉल के अंतिम संस्कार के लिए तैयार किया जाना है.

इस समय लगभग दस लाख लोग उस दो किलोमीटर लंबी कतार में हैं जिसमें 14 घंटे के इंतज़ार के बाद सेंट पीटर बासिलिका में दाख़िल होकर पोप जॉन पॉल के अंतिम दर्शन किए जा रहे हैं.

\nपिछली सामग्री को संक्षेप में निम्नानुसार किया जा सकता है:
वैटिकन ने घोषणा की है कि नए पोप के चुनाव के लिए कार्डिनल्स की बैठक 18 अप्रैल से शुरु होगी.